_:n7e3b4999737c467798f58659432cfbb7xb0
<http://schema.org/articleBody>
"भारती बंधु, अल्का चंद्राकर सहित प्रभंजन चतुर्वेदी और चंदैनी गोंदा से सजेंगी शामें\r\n\r\nप्रभारी मंत्री टेकाम करेंगे शुभारंभ, समापन समारोह में विधानसभा अध्यक्ष डॉ. महंत होंगे शामिल\r\n\r\nकोरबा: महाशिवरात्रि के अवसर पर कोरबा के ऐतिहासिक पाली शिव मंदिर के पास भव्य महोत्सव का आयोजन होगा। 21 और 22 फरवरी के दो दिवसीय महोत्सव का शुभारंभ शासकीय उच्चतर माध्यमिक विद्यालय परिसर पाली में जिले के प्रभारी मंत्री डॉ. प्रेमसाय सिंह टेकाम करेंगे।\r\n\r\nशुभारंभ समारोह में राजस्व मंत्री जयसिंह अग्रवाल, संस्कृति मंत्री अमरजीत भगत, मध्य क्षेत्र आदिवासी विकास प्राधिकरण के उपाध्यक्ष  पुरूषोत्तम कंवर, सांसद ज्योत्सना महंत, पाली-तानाखार के विधायक मोहित राम केरकेट्टा, रामपुर विधायक ननकीराम कंवर, जिला पंचायत के अध्यक्ष शिवकला कंवर, नगर पंचायत पाली के अध्यक्ष उमेश चंद्रा और जनपद पंचायत पाली के अध्यक्ष दुलेश्वरी सिदार भी शामिल होंगी।\r\n\r\nसमारोह का समापन 22 फरवरी को होगा। समापन समारोह में मुख्य अतिथि के रूप में विधानसभा अध्यक्ष डॉक्टर चरणदास महंत शामिल होंगे। कार्यक्रम के अध्यक्षता गृह मंत्री ताम्रध्वज साहू करेंगे।\r\n\r\nविशिष्ट अतिथि के रूप में प्रभारी मंत्री प्रेमसाय सिंह टेकाम, राजस्व मंत्री जयसिंह अग्रवाल, मध्य क्षेत्र आदिवासी विकास प्राधिकरण के उपाध्यक्ष पुरूषोत्तम कंवर, सांसद ज्योत्सना महंत, पाली-तानाखार के विधायक मोहित राम केरकेट्टा, रामपुर विधायक ननकीराम कंवर, जिला पंचायत के अध्यक्ष शिवकला कंवर, नगर पंचायत पाली के अध्यक्ष उमेश चंद्रा और जनपद पंचायत पाली के अध्यक्ष दुलेश्वरी सिदार भी मौजूद रहेंगे।\r\n\r\nपाली महोत्सव के दौरान 21 फरवरी को शाम 4 बजे से 7 बजे तक स्थानीय कलाकारों और स्कूली बच्चों द्वारा आकर्षक सांस्कृतिक कार्यक्रमों की प्रस्तुति दी जायेगी। रात्रि 7 बजे से पद्मश्री डॉ. भारती बंधु द्वारा सूफी भजन-गायन होगा।\r\n\r\n8 बजे से अलका चंद्राकर द्वारा छत्तीसगढ़ी गीतों की प्रस्तुति दी जायेगी। महोत्सव के दूसरे दिन 22 फरवरी को स्कूली बच्चों एवं स्थानीय कलाकारों के सांस्कृतिक कार्यक्रमों के उपरांत शाम 7 बजे से भजन गायक प्रभंजन चतुर्वेदी का कार्यक्रम होगा। रात्रि 8 बजे से खुमान संगीत के नाम से प्रसिद्ध चंदैनी गोंदा के लोक कलाकारों द्वारा आकर्षक सांस्कृतिक कार्यक्रम की प्रस्तुति होगी।"
<https://www.clipper28.com/hi/festival-will-be-held-in-pali-on-21-and-22-february-on-mahashivaratri/>